Case ID: 1194280
Sentence 102: Həmin Əsasnamənin 111.11-ci maddəsinə görə miqrasiya orqanlarından xaric edildikdə, miqrasiya orqanları işçisinin qulluq keçməsinə xitam verilir.Azərbaycan Respublikası Dövlət Miqrasiya Xidmətinin Kollegiyasının 12 noyabr 2020-ci il tarixli qərarı ilə təsdiq edilmiş və 25 noyabr 2020-ci il tarixdə X21 Reyestrinə daxil edilmiş «Azərbaycan Respublikasının miqrasiya orqanlarında qulluq keçən işçilərin etik davranış Qaydaları»nın 2-ci bəndində nəzərdə tutulmuşdur ki: - (2.3.2) işçi etik davranışı və öz peşəkar fəaliyyəti ilə hüquqi və fiziki şəxslərin miqrasiya orqanlarına inamını artırmalı və möhkəmləndirməlidir; - (2.4.3) işçi hər bir şəraitdə şərəf və ləyaqətini qorumalı, andına sadiq olmalı, qulluq keçmə ilə bağlı vəzifələrinin icrası ilə bir araya sığmayan və onun adına xələl gətirə biləcək, habelə miqrasiya orqanlarının nüfuzunu aşağı sala biləcək hərəkətlərə yol verməməli, etik normaların pozuntusu təsiri bağışlayan hərəkətlərdən çəkinməlidir; - (2.5.1) işçi Azərbaycan Respublikasının, miqrasiya orqanlarının və bu orqanlarda qulluğun nüfuzunu möhkəmləndirməyə, öz adını, şərəf və ləyaqətini uca tutmağa borcludur.